نیل مکلارٹی

ایلن میری مکلارٹی بی ای ایم (پیدائش: 5 جنوری 1912ء شمالی فریمینٹل، مغربی آسٹریلیا) | (وفات: 26 دسمبر 1998ء میلبورن، وکٹوریہ) ایک کرکٹ کھلاڑی تھیں جو 1934ء سے 1937ء کے درمیان آسٹریلین قومی خواتین کرکٹ ٹیم کے لئے کھیلی تھیں۔ وہ خواتین کے پہلے ٹیسٹ میچ میں آسٹریلیا کے لئے کھیلی تھییں۔ دائیں بازو سے میڈیم پیز گیندبازی کرتی تھیں، انہوں نے بین الاقوامی کرکٹ میں 20.36 کی اوسط سے 11 وکٹیں حاصل کیں۔

سوانح اور کرکٹ
مکلارٹی 5 جنوری 1912ء کو مغربی آسٹریلیا کے نارتھ فریمنٹل میں پیدا ہوئی تھیں  انہوں نے اس وقت تک کوئی باقاعدہ کرکٹ نہیں کھیلی، جب تک کہ وہ 1930ء میں کلارنڈن میں خواتین کی کرکٹ ٹیم میں شامل نہیں ہوئیں۔ اگلے سیزن میں، وہ کولنگ ووڈ خواتین کرکٹ ٹیم میں شامل ہوگئیں، اور اپنے کرکٹ دور کے باقی سال وہیں کرکٹ کھیلی اور اپنے آخری سالوں میں اس ٹیم کی کپتانی بھی کی۔ وہ اپنی صحت کی وجہ سے 1940ء میں ریٹائر ہونے پر مجبور ہوگئیں۔ انہوں نے اپنے تمام کھیل کے عرصے میں قومی کرکٹ میں وکٹوریہ کی نمائندگی کی۔ دسمبر 1934ء میں، انہیں انگلینڈ کے خلاف کھیلے جانے والے پہلے خواتین ٹیسٹ میچ میں آسٹریلیا کی نمائندگی کے لئے منتخب کیا گیا تھا۔ انہوں نے پہلی اننگ میں تیسرے نمبر پر بیٹنگ کی، اور کوئی رنز نہ بنا سکیں، دوسری اننگز میں پانچویں نمبر پر کھیلیں اور 8 رنز بنائے۔ گیند بازی میں انہوں نے کی آؤٹ کیا۔ وہ 1937ء میں آسٹریلیا کے دورہ انگلینڈ کے دوران میں سب سے زیادہ موثر رہی تھیں، جہاں انہوں نے نارتھمپٹن میں پہلے ٹیسٹ میچ کی پہلی اننگ میں 14 اور دوسری اننگ میں 23 رن بنائے تھے، اور ہر ٹیسٹ میں کم سے کم تین وکٹیں حاصل کیں تھیں۔  1947ء میں، ان کو وکٹورین ویمن کرکٹ ایسوسی ایشن کی طرف سے ایک تعریفی سند دی گئی تھی۔ انہیں 1980ء میں خواتین کی کرکٹ میں خدمات کے لئے برٹش ایمپائر میڈل سے نوازا گیا تھا،

وفات
26 دسمبر 1998ء کو میلبورن، وکٹوریہ میں ان کا 86 سال 355 دن کی عمر پا کر انتقال ہو گیا تھا۔

مزید دیکھیے 
 خواتین کی کرکٹ
 خواتین کی ٹیسٹ کرکٹ
 آسٹریلیا قومی خواتین کرکٹ ٹیم
 آسٹریلیا خواتین ٹیسٹ کرکٹ کھلاڑیوں کی فہرست

حوالہ جات

بیرونی روابط 
 ای ایس پی این پروفائل

فریمانٹیل کی شخصیات
آسٹریلیا کی خواتین ٹیسٹ کرکٹ کھلاڑی
1998ء کی وفیات
1912ء کی پیدائشیں